ఈజిప్టులో మారణకాండ..నెలన్నర వ్యవధిలో మరో భారీ దాడిఆర్మీ దుస్తులు, ముసుగుల్లో సాయుధుల కాల్పులుసిరియాలో విమానదాడులు.. 80 మంది మృతితాలిబన్ల దాడి.. 15 మంది అఫ్ఘాన్ జవాన్ల బలికైరో/బీరుట్/కాందహార్, మే 26: ఈజిప్టు క్రైస్తవులను లక్ష్యంగా చేసుకుని మరో మారణకాండ చోటుచేసుకుంది. మిన్యా ప్రావిన్స్లోని పురాతన సెయింట్ శామ్యూల్ క్రైస్తవ సన్యాసుల ఆశ్రమానికి(మోనాస్ర్టీ) బస్సులో వెళ్తుండగా సాయుధులు పంజా విసిరారు. సైనికదుస్తులు వేసుకుని, ముసుగులు ధరించిన పదిమంది విచక్షణారహితంగా కాల్పులు జరిపారు. అనంతరం మూడు వాహనాల్లో పరారయ్యారు. ఈ కాల్పుల్లో 26 మంది మృతి చెందారు. మరో 25 మంది తీవ్రంగా గాయపడ్డారు. మృతుల్లో ఎక్కువ మంది చిన్నారులేనని ప్రత్యక్షసాక్షులు తెలిపారు. నెలన్నర రోజుల వ్యవధిలో ఈజిప్టు క్రైస్తవులపై జరిగిన రెండో అతిపెద్ద దాడి ఇదే. ఈ మారణహోమానికి పాల్పడింది ఎవరన్నదీ తెలియరాలేదు. అయితే మైనారిటీలైన కాప్టిక్ క్రిస్టియన్ల(ఈజిప్టులో నివసించే క్రైస్తవుల)ను లక్ష్యంగా చేసుకుని ఇస్లామిక్ స్టేట్(ఐఎస్) ఇటీవల తరచూ దాడులకు పాల్పడుతోంది. ఇవి ఇంకా కొనసాగుతాయని ఐఎస్ మిలిటెంట్లు ప్రకటించారు కూడా. అలెగ్జాండ్రియా, టాంటాల్లోని చర్చిలపై గత నెల 9న ఐఎస్ మిలిటెంట్లు ఆత్మాహుతి దాడికి పాల్పడి 46 మంది ప్రాణాలను బలిగొన్నారు. అలాగే కైరోలో డిసెంబర్లో జరిగిన మరో ఆత్మాహుతి దాడిలో 29 మంది మరణించారు. గత నెలలో ఐఎస్ ఆత్మాహుతి దాడి అనంతరం అధ్యక్షుడు అబ్దుల్ ఫతా అల్ సిసీ 3 నెలల పాటు ఎమర్జెన్సీ ప్రకటించారు. తాజా దాడి నేపథ్యంలో ఆయన ఉన్నతాధికారులతో అత్యవసర భేటీ నిర్వహించారు. కాగా అమెరికా నేతృత్వంలోని సంకీర్ణ బలగాలు సిరియాలో వైమానిక దాడుల చేశాయి. మయదీన్ పట్టణంపై బాంబులతో విరుచుకుపడ్డాయి. ఐఎస్ ఉగ్రవాదుల బంధువులు 80 మంది ఈ దాడుల్లో చనిపోయారు. వీరిలో 33 మంది చిన్నారులున్నారని సిరియా మానవ హక్కుల   సంఘం తెలిపింది. వారంతా ఓ భవనంలో ఆశ్రయం పొందుతున్నారని పేర్కొంది. మరోవైపు కాందహార్లోని సైనిక శిబిరంపై తాలిబన్లు దాడి చేశారు. 15 మంది అఫ్ఘాన్ సైనికల ప్రాణాలను బలి తీసుకున్నారు. షావలీ కోట్ జిల్లాలో ఈ దుర్ఘటన చోటుచేసుకుంది. 10 రోజుల క్రితం ఇదే ప్రాంతంలోని మరో సైనిక శిబిరంపై తాలిబన్లు దాడి చేసి.. పది మంది జవాన్లను చంపేసిన సంగతి తెలిసిందే.
eejiptulo maranakanda..nelannara vyavadhilo maro bhari dadiaarmi dustulu, musugullo saayudhula kalpulusiriyalo vimaanadaadulu.. 80 mandi mruthitaalibanla daadi.. 15 mandi afghan jawanla balikairo/beerut/kandahar, mee 26: eejiptu kraistavulanu lakshyamgaa chesukuni maro maranakanda chotuchesukundi. minya praavinslooni puraatana seint samuel kraistava sanyaasula aasramaaniki(monasrty) bassulo veltundagaa saayudhulu panja visiraaru. sainikadustulu vesukuni, musugulu dharinchina padimandi vichakshanhaarahitamgaa kaalpulu jariparu. anantaram moodu vaahanaallo pararayyaru. ee kaalpullo 26 mandi mruti chendaaru. maro 25 mandi teevramgaa gayapaddaru. mrutullo ekkuva mandi chinnarulenani pratyakshasaakshulu telipaaru. nelannara rojula vyavadhilo eejiptu kraistavulapai jarigina rendo atipedda daadi ide. ee maaranahomaaniki paalpadindi evarannadii teliyaraaledu. ayithe minoritylaina captic christianla(eejiptulo nivasinche kraistavula)nu lakshyamgaa chesukuni islamic state(is) iteevala tarachuu daadulaku paalpadutondi. ivi inka konasaagutaayani is militentlu prakatinchaaru kuudaa. alegzandria, tantalloni charchilapai gatha nela 9na is militentlu aatmaahuti daadiki palpadi 46 mandi praanaalanu baligonnaru. alaage kairolo decemberlo jarigina maro aatmaahuti daadilo 29 mandi maraninchaaru. gatha nelalo is aatmaahuti daadi anantaram adhyakshudu abdul fataa all sisi 3 nelala paatu emergency prakatinchaaru. taja daadi nepathyamlo aayana unnataadhikaarulato atyavasara bheti nirvahinchaaru. kaga america netrutvamloni sankeerna balagaalu sirialo vaimanika daadula chesaayi. mayadin pattanampai bambulatho viruchukupaddaayi. is ugravaadula bandhuvulu 80 mandi ee daadullo chanipoyaru. veerilo 33 mandi chinnaarulunnaarani siria manava hakkula   sangham telipindi. vaarantaa oo bhavanamlo aashrayam pondutunnaarani perkondi. marovaipu kaandahaarlooni sainika sibirampai taalibanlu daadi chesaru. 15 mandi afghan sainikala praanaalanu bali teesukunnaru. shavali kot jillaalo ee durghatana chotuchesukundi. 10 rojula kritam ide praantamlooni maro sainika sibirampai taalibanlu daadi chesi.. padi mandi javaanlanu champesina sangati telisinde.